cyanic-selkie/wikianc huggingface dataset:
ნატალი დელონი
ბიოგრაფია
21 წლის ნატალიმ კარიერის მწვერვალზე მყოფი 29 წლის ალენ დელონი ღამის კლუბში გაიცნო, სადაც ის რომი შნაიდერთან ერთად იმყოფებოდა. მალე მათმა ურთიერთობამ სერიოზული ხასიათი მიიღო. ნატალიმ და ალენ დელონმა  1964 წლის 13 აგვისტოს იქორწინეს. ქოწრილი მხოლოდ ორი მოწმისა და ქალაქის მერის თანდასწრებით  გაიმართა და საიდუმლოდ რჩებოდა, ახალდაქორწინებულების მიერ ქვეყნის დატოვებამდე. წყვილი საქორწინო მოგზაურობაში ამერიკის შეერთებულ შტატებში გაემგზავრა. ცოტა ხანში ჰოლივუდს მიაშურეს, რადგან ალენ დელონს ხელშეკრულება ჰქონდა გაფორმებული Metro-Goldwyn-Mayer- თან (MGM), მაგრამ  ამერიკულმა კომპანიამ  მალე გაწყვიტა კონტრაქტი. მომდევნო თვეში დაიბადა მათი ვაჟი ენტონი დელონი დაიბადა ლოს-ანჯელესის Cedars-Sinai სამედიცინო ცენტრში.
ნატალი დელონი კინოში მოხვდა ალენ დელონის წყალობით, რომელთანაც იგი ქორწინებაშიიმყოფებოდა 1964-1968 წლებში. წყვილს შეეძინა ვაჟი  ენტონი დელონი. მათმა პირველმა ფილმმა, „სამურაი “, რომლის რეჟისორი იყო ჟან პიერ მელვილი, დიდ წარმატებას მიაღწია.
1969 წლის 14 თებერვალს წყვილი დაშორდა მას შემდეგ რაც ალენ დელონი დაინტერესდა მირეი დარკით, რომელიც მასპარტნიორობას უწევდა რეჟისორ   ჯინ ჰერმანის 1969 წელს გადაღებულ ფილმში „ჯეფი“.
განქორწინების შემდეგ ნატალიმ განაგრძო მუშაობა სხვა ცნობილ რეჟისორებთან. მოგვიანებით მან რეჟისორობა და სცენარების წერა დაიწყო. მან 30-მდე ფილმში მიიღო მონაწილეობა და ორი  ფილმი გადაიღო.
გვიანი წლები
2006 წელს  ნატალი დელონმა გამოაქვეყნა მემუარები Pleure pas, c'est pas grave (ნუ ტირი, არაუშავს). ლე ფიგაროს ეს აღწერილი აქვს, როგორც ნატალის ცხოვრების ბნელი პერიოდის ისტორია - მისი მტკივნეული ქორწინება ალენ დელონთან, მეუღლის ღალატი, ნარკოტიკების მოხმარება - თუმცა მემუარებში არის ეპიზოდები, რომლებიც  ღიმილს ჰგვრის მკითხველს.
სქოლიო
კატეგორია:ფრანგი სცენარისტები კატეგორია:ფრანგი მსახიობები კატეგორია:ფრანგი მსახიობი ქალები კატეგორია:ფრანგი რეჟისორები კატეგორია:ფრანგი რეჟისორი ქალები კატეგორია:ალენ დელონი კატეგორია:XXI საუკუნის ფრანგი მსახიობები კატეგორია:XX საუკუნის ფრანგი მსახიობები‎ კატეგორია:დაბადებული 1941 კატეგორია:გარდაცვლილი 2021
გიორგი ჯაბადარი
ბიოგრაფია
დაიბადა საზოგადო მოღვაწის ალექსანდრე ჯაბადარის ოჯახში. 1902 სწავლობდა ბელგიაში, შემდეგ კი პარიზში გაემგზავრა, სადაც დაამთავრა თეატრალური სტუდია, მუშაობდა ანტუანის ცნობილ თეატრში. 1918 საქართველოში დაბრუნდა. ამავე წელს თბილისში მისი ხელმძღვანელობით ჩამოყალიბდა ქართული დრამატული სტუდია-თეატრი (ჯაბადარის სტუდია), რომელსაც 1920-მდე ხელმძღვანელობდა. 1920 საქართველოს ეკონომიკურ დელეგაციასთან ერთად ევროპაში გაემგზავრა და ევროპული ენების კარგი ცოდნის გამო საქართველოს ფინანსთა მინისტრის, კონსტანტინე კანდელაკის თანაშემწედ დაინიშნა. საქართველოს ოკუპაციის შემდეგ ემიგრაციაში დარჩა და ბერლინში დასახლდა. იყო გერმანელ მსახიობთა კავშირის წევრი. სხვადასხვა დროს მუშაობდა პარიზის თეატრ „ოდეონში", ბერლინის „სამხატვრო თეატრში" და სხვ. მუშაობდა პარიზის თეატრ „ოდეონში“ და გერმანიაში. ჯაბადარს ეკუთვნის ნაშრომი „ქართული თეატრი“. ძმასთან ერთად ფრანგულ ენაზე თარგმნა  ალექსანდრე სუმბათაშვილ-იუჟინის „ღალატი“, შემდეგ კი გერმანულ ენაზე მეუღლესთან, გერტრუდ ჯაბადართან ერთად თარგმნა იგივე პიესა და 1935 ბერლინის „სამხატვრო თეატრში“ წარმოადგინა. ეს ქართული პიესის ევროპაში დადგმის პირველი შემთხვევა იყო. გარდაიცვალა ბერლინში. დასაფლავებულია იქვე, შენებერგის სასაფლაოზე.
რესურსები ინტერნეტში
კატეგორია:ქართველი რეჟისორები კატეგორია:ქართველი პედაგოგები კატეგორია:დაბადებული 2 ივნისი კატეგორია:დაბადებული 1888 კატეგორია:გარდაცვლილი 16 ივლისი კატეგორია:გარდაცვლილი 1938
182
თარიღი უცნობია
*
გრეგორი პეკი
ელდრედ გრეგორი პეკი (Eldred Gregory Peck დ. 5 აპრილი, 1916, ლა-ჯოლა, კალიფორნია – გ. 12 ივნისი, 2003, ლოს-ანჯელესი) — ამერიკელი კინომსახიობი.
რესურსები ინტერნეტში
კატეგორია:დაბადებული 5 აპრილი კატეგორია:დაბადებული 1916 კატეგორია:გარდაცვლილი 12 ივნისი კატეგორია:გარდაცვლილი 2003 კატეგორია:ამერიკელი მსახიობები კატეგორია:ოსკარის მფლობელი კინომსახიობები
სურა (ჭურჭელი)
სურა, ლიტრა, ყელიანი დოქი, კოკურა — წყლისათვის განკუთვნილი, მრავალმუცლიანი, ყელმაღალი და პირმგვალი თიხის ჭურჭელი. ძირითადად უყუროა, გვხვდება ერთყურიანი და იშვიათად ორყურიანიც. საქართველოს კერამიკის წარმოების ცენტრებში მზადდება სადა, მოწერნაქებული და ამოღარული ხაზებით დამშვენებული სუროები. გვხვდება აგრეთვე ზეთის საღებავით შეღებილი ან მოჭიქული, შემკული გეომეტრიული ორნამენტით. თავდაპირველი დანიშნულებით საღვინე ჭურჭელი იყო. მზადდებოდა ვერცხლისა და სპილენძისაგან. სახელწოდება „სურო“ არაბული წარმოშობისაა. ქართულ წერილობით წყაროებში იხსენიება XVI საუკუნიდან.
ლიტერატურა
კატეგორია:ჭურჭელი
მ'ლანგი
მ'ლანგი (ოფიციალურად მ'ლანგის მუნიციპალიტეტი; Lungsod sa M'lang; Bayan ng M'lang) ― პირველი კლასის მუნიციპალიტეტი კოტაბატოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 98 195 ადამიანს შეადგენს. მოიცავს 37 ბარანგაის.
სქოლიო
კატეგორია:კოტაბატოს პროვინციის მუნიციპალიტეტები
ლა-სოტონერა
ლა-სოტონერა (La Sotonera, A Sotonera) — ქალაქი და მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ოია-დე-უესკის კომარკის შემადგენლობაში. ფართობი — 165,50 კმ². მოსახლეობა — 859 კაცი (2020).
სქოლიო
კატეგორია:უესკის ქალაქები კატეგორია:უესკის მუნიციპალიტეტები
ზაქათალა
ზაქათალა (Zaqatala) – ქალაქი და ზაქათალის რაიონის ადმინისტრაციული ცენტრი. ქალაქში მდებარეობს საერთაშორისო აეროპორტი ფარზივანი. ქალაქში არის ჰეიდარ ალიევის სახელობის პარკი, ძველი ციხის ნანგრევები, ქართული ეკლესია, რომელიც არ ფუნქციონირებს. ქალაქში ასევე ახალი მეჩეთია აშენებული.
გეოგრაფია
მდებარეობა აზერბაიჯანის ჩრდილო–დასავლეთში, მდებარეობს ევლახი-შაქი-თბილისის გზატკეცილზე, მდინარე თალაჩაის ნაპირებზე.
ისტორია
მარცხნივ|მინი|239x239პქ თავდაპირველად თანამედროვე ზაქათალის ტერიტორია იყო კავკასიის ალბანეთის პროვინცია. ამის შემდეგ, რეგიონი იყო ქართული კულტურული და პოლიტიკური გავლენის ქვეშ. შუა საუკუნეების ეპოქაში ცნობილი გახდა, როგორც „საინგილო“ და მას ძირითადად აკონტროლებდა საქართველოსა და შირვანის სამეფოები.
ეკონომიკა
მინი ქალაქში მდებარეობს საკონსერვო, რძის ნაწარმის, აგურის და ასფალტის ქარხნები. ზაქათალა არის ტურიზმის მსხვილი ცენტრი აზერბაიჯანში. აქ არის მრავალი სასტუმრო, დასვენების სახლები.
სქოლიო
კატეგორია:შაქი-ზაქათალის რეგიონის ქალაქები
ალფონსო I (ასტურია)
ალფონსო I კათოლიკე (Alfonso I el Católico) (გ. 757) — ასტურიის მეფე 739-757 წლებში.
ალფონსო ღვთისმიერი და გულადი ადამიანი იყო. როდესაც იგი მეფე გახდა, მან გააფართოვა თავისი სამლობელოები: ასტურიას შეუერთა მთელი ზღვისპირეთი ბასკების მიწამდე, გადაკვეთა მთები და სამხრეთით ქალაქი ლუგო აიღო. შემდეგ ვაჟთან ფრუელასთან ერთად დაიპყრო მიწები მინიოსა და დუეროს შორის. სწრაფი თავდასხმებით ალფონსო ანადგურებდა მუსულმანებს და აოხრებდა მათ მიწებს, ქრისტიანები ჩრდილოეთით გადაყავდა და ასახლებდა დაპყრობილ ქალაქებში, ძალაუფლების გასამტკიცებლად. თავისი დაუღალავი ქმედებებით, რაც ქალაქების დაარსებასა და ეკლესიების მშენებლობაში გამოიხატა, მან ხალხის და სამღვდელოების სიყვარული დაიმსახურა.
Pristomyrmex pollux
Pristomyrmex pollux — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pristomyrmex-ს გვარიდან. მიეკუთვნება Ponerinae-ს ქვეოჯახს. .
რასებორგის ქვერეგიონი
რასებორგის ქვერეგიონი (Raaseporin seutukunta) ― ფინეთის უუსიმაის რეგიონის ერთ-ერთი ქვერეგიონი 2009 წლიდან. 2021 წლის აღწერის მიხედვით, ქვერეგიონის მოსახლეობა 40 816 ადამიანს შეადგენს.
პოლიტიკა
2018 წლის ფინეთის საპრეზიდენტო არჩევნების შედეგები:
სქოლიო
კატეგორია:ფინეთის ქვერეგიონები კატეგორია:უუსიმაის გეოგრაფია
ისააკ კუენკა
ხუან ისააკ კუენკა ლოპესი (Joan Isaac Cuenca López; დ. 27 აპრილი, 1991) — ესპანელი ფეხბურთელი, საფეხბურთო კლუბ „გრანადის“ ნახევარმცველი.
ადრეული წლები
კუენკამ ფეხბურთის თამაში დაიწყო 2001 წელს, „ესპანიოლის“ სკოლაში, როდესაც იგი იყო 10 წლის. 2003 წელს კი გაწევრიანდა „ბარსელონას“ აკადემიაში. 2006 წელს დაბრუნდა მშობლიურ ქალაქის კლუბ „რეუს დეპორტიუში“. 2008 წელს კი ჩაირიცხა „დამის“ რიგებში. 2009 წელს დაბრუნდა „ბარსელონაში“.
ბარსელონა B
2010 წელს კუენკა გამოცხადდა „ბარსელონა B-ს“ შემადგენლობაში, ამის შემდეგ იგი 1 წლიანი არენდით ასპარეზობდა კატალონიურ „საბადელში“, რომელიც სეგუნდა დივიზიონში გამოდიოდა.
„საბადელის“ შემადგენლობაში მან ჩაატარა 32 მატჩი და გაიტანა 4 გოლი.
ისააკის დებიუტი „ბარსელონა B“-ს შემადგენლობაში შედგა 2011 წლის 4 სექტემბერს, „კარტახენის“ წინააღმდეგ, სადაც მან გოლის გატანა შეძლო.
ბარსელონა
25 ოქტომბერს კი მისი დებიუტი ესპანეთის პრიმერა დივიზიონში შედგა „გრანადას“ წინააღმდეგ, იგი შეხვედრის 90 წუთზე შემოვიდა მოედანზე.
29 ოქტომბერს, „მალიორკის“ წინააღმდეგ მან თავის კარიერაში პირველი გოლი გაიტანა „ბარსელონას“ მაისურით.
31 იანვარს კი მან გაახანგრძლივა კონტრაქტი ბარსასთან 2015 წლის ივნისამდე.
ბარსელონის შემდეგ
2012–2013 წლების სეზონში კუენკამ ფეხი ვერ მოიკიდა „ბარსელონის“ ძირითად გუნდში და იჯარის წესით ჩაირიცხა ამსტერდამის „აიაქსში“. ნიდერლანდურ კლუბში ჩაატარა მხოლოდ 3 მატჩი. 2013–2014 წლების სეზონში „ბარსელონის“ ძირითად გუნდში არ უთამაშია, 2014–2015 წლების სეზონიდან კი „დეპორტივო ლა-კორუნიას“ ფეხბურთელი გახდა. 27 ჩატარებულ შეხვედრაში შეძლო 2 გოლის გატანა.
მომავალი სეზონიდან ჩაირიცხა თურქულ „ბურსასფორში“, სადაც ჩემპიონატში ჩაატარა 12 მატჩი, აქედან მხოლოდ 2 სრულად, შეძლო 1 გოლის გატანა.
2015 წლიდან „გრანადის“ ფეხბურთელია.
რესურსები ინტერნეტში
კატეგორია:დაბადებული 27 აპრილი კატეგორია:დაბადებული 1991 კატეგორია:ესპანელი ფეხბურთელები კატეგორია:კატალონიელი ფეხბურთელები კატეგორია:რეუს დეპორტიუს ფეხბურთელები კატეგორია:ბარსელონის ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ამსტერდამის აიაქსის ფეხბურთელები კატეგორია:დეპორტივო ლა-კორუნიას ფეხბურთელები კატეგორია:ბურსასფორის ფეხბურთელები კატეგორია:გრანადის ფეხბურთელები
იგრიესი
იგრიესი  — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ოია-დე-უესკის კომარკის შემადგენლობაში. ფართობი — 19,20 კმ². მოსახლეობა — 695 კაცი (2020).
სქოლიო
კატეგორია:უესკის მუნიციპალიტეტები
Firth of Fifth
Firth of Fifth — ინგლისური პროგრესული როკ-ჯგუფ ჯენესისის სიმღერა 1973 წლის ალბომიდან Selling England by the Pound. სიმღერის სახელწოდება არის მდინარე ფორთის (შოტლანდია) პაროდირება, რომელსაც ასევე უწოდებენ Firth of Forth
სიმღერა იწყება კლასიკური სტილის ფორტეპიანოს პარტიით (ტონი ბენქსი), შემდეგ კი ტემპი იცვლება და ჟღერს პიტერ გებრიელის ვოკალი, რომელსაც უერთდება დასარტყმელი საკრავები და აკორდების პროგრესია (ორგანი). შუალედში ჟღერს სოლო ფლეიტაზე, რომელსაც მოჰყვება სინთეზატორზე შესრულებული სოლო - იგი, თავის მხრივ, იმეორებს ფორტეპიანოს შესავლის მელოდიას. სტივ ჰეკეტი უკრავს ფლეიტის მელოდიის ინტერპრეტაციას, იყენებს რა მისთვის დამახასიათებელ ტონს. შემდეგ სიმღერაში კვლავ ჟღერს ტექსტი, ბოლოს კი - ისევ ბენქსის პარტია ფორტეპიანოზე.
სიმღერის ხანგრძლივობაა 9 წუთზე მეტი და იგი კარგად წარმოადგენს ჯგუფის იმ პერიოდს, როდესაც იგი ჯერ კიდევ პროგრესულ როკს უკრავდა. ეს აგრეთვე არის ჯგუფის ერთ-ერთი ყველაზე პოპულარული კომპოზიცია ძველი სიმღერებიდან, რომელიც შეტანილია კრებულში Platinum Collection (2004).
მიუხედავად იმისა, რომ Firth of Fifth დასახელებულია, როგორც მთლიანი ჯგუფის ნამუშევარი, ტონი ბენქსი ამტკიცებდა, რომ იგი მისი იდეებიდან წარმოიშვა. ბენქსსა და მაიკ რაზერფორდს ეკუთვნის სიმღერის ტექსტი. ბენქსის თქმით, ეს იყო ერთ-ერთი ყველაზე ცუდი ტექსტი, რაც დაუწერია.
1975 წლის შემდეგ ფორტეპიანოს შესავალი ამოღებული იქნა საკონცერტო გამოსვლებიდან - სცენაზე ტონი იყენებდა RMI-ს ელექტრონულ ფორტეპიანოს, რომლის ჟღერადობაც სიმღერის შესავალს არ უხდებოდა.
ინსტრუმენტული სახით სიმღერა სრულდებოდა 1992 წლის ტურნეზე We Can't Dance და 1998 წლის ტურნეზე Calling All Stations, ასევე 2007 წლის ტურნეზე Turn It On Again: ტური. ინსტრუმენტული ვერსია ასევე უერთდებოდა სიმღერას I Know What I Like (In Your Wardrobe).
სიმღერა ასევე შეტანილია სტივ ჰეკეტის სოლო-ალბომში Watcher of the Skies: Genesis Revisited, სადაც ჟღერს ჯენესისის სიმღერების ჰეკეტისეული ინტერპრეტაციები (1997).
კატეგორია:1973 წლის სიმღერები კატეგორია:ჯენესისის სიმღერები
ნაიჯელ გოდრიჩი
ნაიჯელ ტიმოთი გოდრიჩი (Nigel Timothy Godrich, დ. 28 თებერვალი, 1971) — ინგლისელი მუსიკალური პროდიუსერი, ხმის ინჟინერი და მუსიკოსი. უფრო მეტად ცნობილია ინგლისურ როკ-ჯგუფ Radiohead-თან თამამშრომლობით და ალბომ OK Computer-იდან მოყოლებული, მათი ყველა ჩანაწერის პროდიუსერობით. იგი აგრეთვე ტომ იორკთან, უკანასკნელის სოლო მასალაზე მუშაობდა და მასთან ერთად არის ჯგუფის Atoms for Peace წევრი. სხვადასხვა შემსრულებელს შორის, რომელთან იგი პროდიუსერის სახით თანამშრომლობდა, არიან ბეკი, პოლ მაკ-კარტნი, U2, R.E.M. და როჯერ უოტერსი. გოდრიჩი აგრეთვე არის ინტერნეტ-სერიალის From the Basement ავტორი.
რესურსები ინტერნეტში
კატეგორია:დაბადებული 28 თებერვალი კატეგორია:დაბადებული 1971 კატეგორია:ინგლისელი მუსიკალური პროდიუსერები კატეგორია:გრემის ჯილდოს მფლობელები კატეგორია:Radiohead კატეგორია:XX საუკუნის ინგლისელი მუსიკოსები
183
თარიღი უცნობია
*
ლაყვრი
ლაყვრი, ლაყვირი — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ფარის თემში (სოფლები: ზაგარი, ზედა ლუჰა, კაცხი, ლამხერი, ლაყვრი, სვიფი, ფალედი, ფარი, ქვედა ლუჰა, ღეშდერი, ყვანა, ხოსრარი). მდებარეობს სვანეთის კავკასიონის მთავარი წყალგამყოფი ქედის სამხრეთ კალთაზე. ზღვის დონიდან 1600 მ, მესტიიდან 31 კმ.
სქოლიო
კატეგორია:მესტიის მუნიციპალიტეტის სოფლები
Pristomyrmex profundus
Pristomyrmex profundus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pristomyrmex-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ზიტემბიაკი
ზიტემბიაკი (Етембәк; Зитембяк) — სოფელი რუსეთის ფედერაციაში, ბაშკირეთის რესპუბლიკის დიურტიულის რაიონში.
2010 წლის მონაცემებით სოფელში ცხოვრობს 195 ადამიანი. რაიონულ ცენტრ დიურტიულიდან დაშორებულია 23 კილომეტრით.
2002 წლის აღწერის მიხედვით მოსახლეობის უმრავლესობას ბაშკირები (95 %) შეადგენენ.
სქოლიო
კატეგორია:დიურტიულის რაიონის სოფლები
მელვილი (კუნძული, ავსტრალია)
მელვილი (Melville Island) — კუნძული აღმოსავლეთ ტიმორის ზღვაში, ჩრდილოეთი ტერიტორიის სანაპიროს მახლობლად, ავსტრალიაში. აბორიგენთა ენაზე კუნძულის დასახელებაა ერმალნერი. მელვილი, ბათერსტის კუნძულთან ერთად, ქმნის ტივის კუნძულებს. მდებარეობს ნახევარკუნძულ კობურგიდან დასავლეთით ნახევარკუნძულ არნემ-ლენდზე და ქალაქ დარვინის ჩრდილოეთით.
გეოგრაფია
სიდიდის მიხედვით (5786 კმ²) მელვილი არის ავსტრალიის რიგით მეორე კუნძული ტასმანიის შემდეგ. მაქსიმალური სიმაღლე ზღვის დონიდან შეადგენს 258 მეტრს. კუნძული დაფარულია შერეული და ტროპიკული ტყით. კლიმატი ტროპიკულია და მუსონურია.
ისტორია
კუნძული აღმოაჩინა ნიდერლანდელმა ზღვაოსანმა აბელ ტასმანმა 1644 წელს და მას დაარქვა ვან-დიმენის მიწა. მეორე ვერსიით, კუნძული აღმოაჩინა სხვა ნიდერლანდელმა მოგზაურმა პიტერ პიტერსმა (პიტერსზონმა) 1636 წელს და მან დაარქვა მას ვან-დიმენის მიწა. მაგრამ, პიტერს მელვილი ეგონა ავსტრალიის მატერიკის ნაწილი. 1818 წელს მას სახელი გადაერქვა და ეწოდა კუნძული მელვილი დიდი ბრიტანეთის საადმირალოს პირველი ლორდის რობერტ დანდასის, მეორე ვიკონტ მელვილის პატივსაცემად. მის პატივსაცემადაა დარქმეული ასევე კუნძულ მელვილის სახელიც კანადის არქტიკულ არქიპელაგში. ცოტა მოგვიანებით, 1824 წელს, ბრიტანელებმა გააკეთეს პირველი ცდები დაესახლებინათ ავსტრალიის ჩრდილოეთი სანაპიროები და დააარსეს კუნძულზე პირველი ევროპული დასახლება — ფორტ-დუნდასი.
მოსახლეობა
დასახლება მილიკაპიტში ცხოვრობს — 559 ადამიანი, ხოლო პირლანგიმპიში — 440. დასახლება მილიკაპიტიდან დასავლეთით 27 კმ-ში კუნძულის სანაპიროზე ცხოვრობს 5 ოჯახი 30 ადამიანით. სულ კუნძულზე ცხოვრობს 1029 ადამიანი (2010).
სურნელოვანი მცენარეები
სურნელოვანი მცენარეები — მცენარეები, რომლებიც წარმოქმნიან და აგროვებენ (ყვავილში, თესლში, ნაყოფში, ფოთლებში და სხვა) არომატულ ნივთიერებას (უფრო ეთეროვან ზეთს). იყენებენ პარფიუმერიაში, კვების მრეწველობაში, ფარმაცევტულლ და ლიქიორ–არყის წარმოებაში. სურნელოვანი მცენარეები მოიცავს დაფნისებრთა, ქოლგოსანთა, მირტისებრთა, ტუჩოსანთა და სხვა ოჯახის მრავალ სახეობას.
ლიტერატურა
კატეგორია:მცენარეები
ჟან-ბატისტ კარპო
ჟან-ბატისტ კარპო (დ. 11 მაისი, 1827, ვალანსიენი — გ. 11/12 ოქტომბერი, 1875, კურბევუა) — ფრანგი მოქანდაკე, ფერმწერი და გრაფიკოსი. 1844 წლიდან სწავლობდა ფ. რიუდის სახელოსნოში, 1848 წლიდან — ნატიფი ხელოვნების სკოლაში, პარიზში ფ. დიურეს ხელმძღვანელობით. სახელი გაითქვა ტრაგიკული სულით გამსჭვალული სკულპტურული ჯგუფით – „უგოლინო და მისი შვილები“ (ბრინჯაო, 1857–1860, ლუვრი, პარიზი), დეკორატიულ-საზეიმო ჰორელიეფებით „ფლორას ტრიუმფი“ (თაბაშირი, 1863–1866, ფლორას პავილიონის ფასადი, ტიუილრის პარკი, პარიზი), აგრეთვე სკულპტურული ჯგუფით „ქვეყნის ოთხი მხარე“ (ბრინჯაო, 1867–1872, შადრევანი ობსერვატუარის მოედანზე, პარიზი). კარპოს ნამუშევრებს ახასიათებს ფორმების დინამიკურობა, ფიგურების გრაციულობა, რამდენადმე სალონური მანერულობა. ამას გარდა, მრავალი პორტრეტული ბიუსტის ავტორიცაა.
ნუნისი
ნუნისი — სოფელი საქართველოში, იმერეთის მხარის ხარაგაულის მუნიციპალიტეტში (ზვარის თემი). მდებარეობს მესხეთის ქედის ჩრდილო კალთაზე, მდინარე ნუნისისწყლის ხეობაში. ზღვის დონიდან 920 მ, ხარაგაულიდან 27 კმ. უახლოეს რკინიგზის სადგურ მოლითიდან 7 კმ.
სოფელში დგას ნუნისის ღვთისმშობლის ეკლესია.
ეტიმოლოგია
ნუნისის წყლით ადრე მოსახლეობა კანის დაავადებას - მუნს მკურნალობდა, ამიტომ სოფელს მუნისი დაერქვა, შემდეგ სახელწოდება შეეცვალა და ნუნისი ეწოდა.
ისტორია
სოფელ ნუნისს დიდი ხნის ისტორია აქვს. ჯერ კიდევ ვახუშტი ბატონიშვილს აქვს მოხსენიებული ნუნისის წყალი, როგორც საამო და მარგებელი.
1989 წელს სოფელში ჩამოყალიბდა ჯგუფი „იბერიონთა საძმო“. მისი ხელმძღვანელი იყო გიორგი მაზიაშვილი, რომელიც საკუთარ თავს უწოდებდა გიორგი იონთა იბერიონს. ის ამტკიცებდა, რომ მას გამოეცხადა შიო მღვიმელი და აუწყა, რომ ნუნისი არის საქართველოს გეოგრაფიული შუაგული, რომ ნუნისის „ბერთა კლდის“ სიღრმეში არის მიწისქვეშა ქალაქი, სადაც დამარხულია ბიბლიაში ლაზარედ წოდებული წიგნი, რომელიც ელოდება მზის სინათლეს. „იბერიონთა საძმოს“ კიდევ ერთი წევრი, გივი ალაზნისპირელი ამტკიცებდა, რომ ნუნისის გამოქვაბული არის ნოეს კიდობანი, ნუნისში გადის დედამიწის მაგნიტური ველი და ის ადგილი მსოფლიოს ცენტრია, სწორედ აქ ეცემა კოსმიური სვეტი, რომელიც წარღვნას გაქცეულ ხალხს ჟანგბადით ამარაგებდა. გამოქვაბულის გახსნის და მისგან წიგნის ამოღების დღე რამდენჯერმე დაინიშნა. ნუნისში მრავალი ადამიანი ჩავიდა საქართველოს სხვადასხვა კუთხიდან, მაგრამ გიორგი იონთა იბერიონმა გადამწყვეტ მომენტში უარი თქვა გამოქვაბულის გახსნაზე.
დემოგრაფია
2014 წლის აღწერის მონაცემებით სოფელში ცხოვრობს 48 ადამიანი.
კურორტი
ამ ადგილას მდებარეობს გამაჯანსაღებელი და ბუნების სილამაზით სახელგანთქმული ბალნეოლოგიური კურორტი “სამთა ნუნისი”, რომელიც ბორჯომ-ხარაგაულის ეროვნული პარკის სამხრეთ–აღმოსავლეთ ნაწილში, ლიხის ქედის მთისწინეთში, ზღვის დონიდან 750 მეტრის სიმაღლეზე მდებარეობს. ნუნისის უნიკალურ მიკროკლიმატს ქმნის შერეული, ფოთლოვანი და წიწვოვანი ტყე. კურორტს კვეთს მდინარე ნუნისის წყალი.
კურორტი არსებობს 1856 წლიდან. ნუნისი ოდითგანვე ცნობილია სამკურნალო თვისებების მქონე მინერალური (ბალნეოლოგიური) წყლებით. აქ დასვენება განსაკუთრებით სასარგებლოა მათთვის, ვისაც კანისა და ნერვულ ნიადაგზე გამოწვეული დაავადებები აწუხებთ. აქ შესაძლებელია ზვარეს მინერალური წყლის დალევაც. ზვარეს წყალი ასევე სამკურნალოა და ის დაბალ მჟავიანობას აბალანსებს.
გაზაფხულზე, ფიჭვებისა და ნაძვების ყვავილობის დროს, ნუნისის ჰაერს საოცარი გამაჯანსაღებელი ეფექტი აქვს. ამ დროს ნუნისის ჰავა განსაკუთრებით მარგებელია ფილტვებისა და ბრონქებისათვის. კურორტ ნუნისში მიიღებთ ესთეტიურ თერაპიასაც. საოცარი ბუნება დაგამშვიდებთ და უფრო ჯანმრთელს გაგხდით.
სქოლიო
კატეგორია:ხარაგაულის მუნიციპალიტეტის კურორტები კატეგორია:ხარაგაულის მუნიციპალიტეტის სოფლები
მიდსაიაპი
მიდსაიაპი (ოფიციალურად მიდსაიაპის მუნიციპალიტეტი; Lungsod sa Midsayap; Bayan ng Midsayap) ― პირველი კლასის მუნიციპალიტეტი კოტაბატოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 117 365 ადამიანს შეადგენს. მოიცავს 57 ბარანგაის.
სქოლიო
კატეგორია:კოტაბატოს პროვინციის მუნიციპალიტეტები
გვინეის პრეზიდენტი
thumb|150px|გვინეის დროშაგვინეის პრეზიდენტი — გვინეის სახელმწიფოს მეთაური, მოსახლეობა ირჩევს 5 წლის ვადით. 2001 წლის საკონსტიტუციო ცვლილების მიხედვით პრეზიდენტის უფლებამოსილების ვადა გაიზარდა 7 წლამდე, ხოლო ერთი და იმავე პიროვნების არჩევა შეიძლება განუსაზღვრელი რაოდენობით. პრეზიდენტი არის შეიარაღებული ძალების მთავარსარდალი, აყალიბებს მთავრობას, ნიშნავს ქვეყნის პრემიერ-მინისტრს. პრეზიდენტის პოსტი დაარსდა 1958 წლის 10 ნოემბრის კონსტიტუციის მიერ.
რესურსები ინტერნეტში
კატეგორია:გვინეა კატეგორია:აფრიკის ქვეყნების პრეზიდენტები *
Pristomyrmex pulcher
Pristomyrmex pulcher — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pristomyrmex-ს გვარიდან. მიეკუთვნება Ponerinae-ს ქვეოჯახს. .
ბუენოს-აირესის ტბა
ბუენოს-აირესის ტბა (Lago Buenos Aires) ან ხენერალ-კარერა (Lago General Carrera) — მყინვარული წარმოშობის ტბა პატაგონიის ანდებში, ჩილესა და არგენტინის საზღვარზე (სამხრეთ ამერიკა). ზღვის დონიდან 215 მეტრზე. ფართობი 2 400 კმ². დასავლეთ ფიორდული სანაპირო კვეთს ანდების ჩრდილოეთ კალთებს, განიერი აღმოსავლეთ სანაპირო პლატოზე მდებარეობს და მორენებითაა შემოსაზღვრული. ტბის წყალი მდინარე ბეიკერით წყნარ ოკეანეში, ხოლო მდინარე რიო-დესეადოთი ატლანტის ოკეანეში ჩაედინება.
ლიტერატურა
კატეგორია:ჩილეს ტბები კატეგორია:არგენტინის ტბები
სიხშირული მოდულაცია
thumb|right|ამპლიტუდურად AM და სიხშირულად FM მოდულირებული სიგნალების შედარება
სიხშირული მოდულაცია (FM) — მოდულაციის ტიპი, როდესაც იცვლება გადამტანი სიგნალის მყისი სიხშირე. უპირისპირდება ამპლიტუდურ მოდულაციას. ანალოგიურ სისტემებში, განსხვავება მყის სიხშირესა და ბაზისურ სიხშირეს შორის გადასაცემი ინფორმაციის მყისი ამპლიტუდის პროპორციულია.
ლას-პენიას-დე-რიგლოსი
ლას-პენიას-დე-რიგლოსი (Las Peñas de Riglos, As Penyas de Riglos) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ოია-დე-უესკის კომარკის შემადგენლობაში. ფართობი — 217,90 კმ². მოსახლეობა — 247 კაცი (2020).
სქოლიო
კატეგორია:უესკის მუნიციპალიტეტები
უუსიმაის მუნიციპალიტეტები
უუსიმაის (Nyland) რეგიონი 4 ქვერეგიონს მოიცავს, რომლებიც 26 მუნიციპალიტეტად იყოფა.
იხილეთ აგრრეთვე
კატეგორია:უუსიმაის მუნიციპალიტეტები
სირაჯი
სირაჯი — ღვინისა და არყის გამყიდველი ვაჭარი. ამ ჯგუფის ვაჭართა გაჩენა გამოიწვია საქართველოში XIX საუკუნის II ნახევარში სავაჭრო მეღვინეობის განვითარებამ. სირაჯი დამახასიათებელია აღმოსავლეთ საქართველოს ქალაქებისათვის (თბილისი, თელავი, სიღნაღი, გურჯაანი, გორი, ცხინვალი, დუშეთი). დიდ ქალაქებში (თბილისი) სირაჯები ცალკე ამქარს (ორგანიზაცია) ქმნიდნენ, შედარებით პატარა ქალაქებში (მაგ., სიღნაღი) და სხვა ვაჭრული ელემენტებითურთ ერთ ამქარში ერთიანდებოდნენ.
თბილისში მათი ძირითადი ცენტრი „სირაჯხანა“ იყო. თბილისელ სირაჯებს ღვინო და არაყი კახეთიდან, ქართლიდან, სომხეთიდან და აზერბაიჯანიდან შემოჰქონდათ. სირაჯები ღვინოს სოფლად შემოდგომით ყიდულობდნენ, ახალდაწერულ ღვინოს კი „იბევებდნენ“ — ქვევრს ბეჭედს დაარტყამდნენ. სირაჯები ღვინით ამარაგებდნენ ქალაქებს, დაბებს, ასევე სოფლებსა და სხვადასხვა ადგილში გაბნეულ სასადილოებს, დუქნებსა და სამიკიტნოებს.
ლიტერატურა
კატეგორია:ღვინო
184
თარიღი უცნობია
*
ალფონსო II (ასტურია)
ალფონსო II უბიწო (Alfonso II el Casto; დ. დაახლ. 760 — გ. 20 მარტი, 842) — ასტურიის მეფე 791–842 წლებში ფრუელა I-ის ვაჟი.
ალფონსოს ამგვარი მეტსახელი ქორწინებამდე უბიწო ცხოვრების გამო ერგო. იგი გულადი მეომარი და ღვთისმოსავი კაცი იყო. მისი მოღვაწეობა ესპანეთისთვის იმდენად მნიშვნელოვანია, რომ მას შეიძლება ასტურიის სამეფოს ნამდვილი დამაარსებელი ვუწოდოთ. ქრისტიანული მატიანეები გვამცნობენ ალფონსოს მრავალი ლაშქრობების შესახებ არაბების წინააღმდეგ. მან გაიმარჯვა ლუგოსთან ბრძოლაში და მუსულმანებს მთელი გალისია და დასავლეთ ზღვისპირეთი ტახოს შესართავამდე წაართვა. მან ბოლო მოუღო შეგუების პოლიტიკას, რომელსაც მისი წინამორბედები მისდევდნენ და ესპანელებში გააღვივა რელიგიური სულისკვეთება, რომელიც არ ჩამქრალა მრავალი საუკუნის მანძილზე.
რესურსები ინტერნეტში
კატეგორია:დაბადებული  760 კატეგორია:გარდაცვლილი 20 მარტი კატეგორია:გარდაცვლილი 842
ალეხანდრო ამენაბარი
ალეხანდრო ამენაბარი (Alejandro Amenábar; დ. 14 მაისი, 1972, სანტიაგო, ჩილე) — ჩილელი კინორეჟისორი, სცენარისტი და კომპოზიტორი. ის თავად არის საკუთარი ფილმების სცენარისტი და კომპოზიტორი. ამენაბარი არის გოიას სახელობის 9 ჯილდოს მფლობელი.
რესურსები ინტერნეტში
კატეგორია:ჩილელი კინორეჟისორები კატეგორია:ჩილელი სცენარისტები კატეგორია:დაბადებული 1972 კატეგორია:დაბადებული 14 მაისი
სციპიონ აფრიკელი (უმცროსი)
პუბლიუს კორნელიუს ემილიანუს სციპიონ აფრიკელი (დ. ძვ. წ. 185 — გ. ძვ. წ. 129) — რომაელი მხედართმთავარი და პოლიტიკური მოღვაწე, ემილიუსების პატრიციული ოჯახიდან. სციპიონ უფროსის შვილობილი. პირველად თავი გამოიჩინა მესამე მაკედონურ ომში, პიდნასთან ბრძოლაში (ძვ. წ. 168 წელი). წარმატებით იბრძოდა ესპანეთში ძვ. წ. 151 წელს. აირჩიეს კონსულად და მთავარსარდლად ძვ. წ. 146 წელს. მისი მეთაურობით რომაელებმა კართაგენი აიღეს და გაანადგურეს. ძვ. წ. 142 წელს როგორც ცენზრმა ბრძოლა გამოუცხადა ფუფუნებას, მაგრამ ამაოდ. ძვ. წ. 133 წელს მეორედ აირჩიეს კონსულად და მთავარსარდლად გაგზავნეს ესპანეთში ნუმანციის აჯანყების ჩასაქრობად. აჯანყება ჩააქრო. იგი მტრულად შეხვდა თავისი ცოლისძმის, ტიბერიუს გრაკქუსის აგრარულ რეფორმას. გარდაიცვალა მოულოდნელად სახალხო კრებაზე დანიშნული გამოსვლის წინ. იყო თავისი დროის განათლებული ადამიანი ბერძნული ენისა და კულტურის დიდი მცოდნე და თაყვანისმცემელი. მის გარშემო თავს იყრიდნენ იმდროინდელი რომის კულტურის მოღვაწენი, მწერალნი, ხელოვანნი, ისტორიკოსნი („სციპიონის წრე“).
ლიტერატურა
კატეგორია:რომის რესპუბლიკის კონსულები კატეგორია:დაბადებული ძვ. წ. 185 კატეგორია:გარდაცვლილი ძვ. წ. 129 კატეგორია:ძვ. წ. II საუკუნის რომაელები
ნიუ-იორკერი
ტერმინს ნიუ-იორკერი რამდენიმე მნიშვნელობა აქვს:
Pristomyrmex punctatus
სქოლიო
კატეგორია:ჭიანჭველები
კოლინ პაუელი
კოლინ ლუთერ პაუელი (Colin Luther Powell; დ. 5 აპრილი 1937, ნიუ-იორკი – გ. 18 ოქტომბერი, 2021) — ამერიკელი სამხედრო და პოლიტიკური მოღვაწე. პრეზიდენტ რეიგანის მრჩეველი უსაფრთხოების საკითხებში (1987-89), აშშ-ის შეიარაღებული ძალების გენშტაბის შეფი (1989-93) და აშშ-ის სახელმწიფო მდივანი (2001-05).
ყოფილი სახელმწიფო მდივანი კორონავირუსული ინფექციით გამოწვეული გართულებების შედეგად 2021 წლის 18 ოქტომბერს 84 წლის ასაკში გარდაიცვალა.
სქოლიო
კატეგორია:დაბადებული 5 აპრილი კატეგორია:დაბადებული 1937 კატეგორია:გარდაცვლილი 18 ოქტომბერი კატეგორია:გარდაცვლილი 2021 კატეგორია:აშშ-ის სახელმწიფო მდივნები კატეგორია:ამერიკელი სამხედრო მოღვაწეები კატეგორია:ამერიკელი პოლიტიკოსები კატეგორია:COVID-19-ის პანდემიით გარდაცვლილები აშშ-ში
ლუციუს ვერუსი
thumb|ლუციუს ვერუსი
ლუციუს ციონიუს კომოდუს ვერუს არმენიკუსი (Lucius Aurelius Verus Augustus) (დ. 15 დეკემბერი, 131 — გ. 169) — რომის იმპერატორი მარკუს ავრელიუსთან ერთად 161 წლიდან გარდაცვალებამდე.
რესურსები ინტერნეტში
კატეგორია:დაბადებული 15 დეკემბერი კატეგორია:დაბადებული 131 კატეგორია:გარდაცვლილი 169 კატეგორია:რომის გაღმერთებული იმპერატორები კატეგორია:II საუკუნის რომის იმპერატორები
ვალენსიის ავტონომიური გაერთიანება
250px|frame|right|ავტონომიური რეგიონი ვალენსია ვალენსია (Comunitat Valenciana, País Valencià) — ესპანეთის ავტონომიური გაერთიანება 1982 წლიდან. მოიცავს პროვინციებს — ალიკანტე, კასტელიონი, ვალენსია.
ადმინისტრაციული დაყოფა
ვალენსია იყოფა სამ პროვინციად (ალიკანტე, კასტელიონი, ვალენსია), რომლებიც თავის მხრივ იყოფიან 36 კომარკად. კატალონიაში არის 542 მუნიციპალიტეტი.
რესურსები ინტერნეტში
კატეგორია:ესპანეთის ავტონომიური გაერთიანებები
კატაფრაქტები
250პქ|მინი|მარჯვნივ|[[სასანიანები|სასანიანთა პერიოდის ცხენოსანი ჯარისკაცის რეკონსტრუქცია. ცხენი მთლიანად დაფარულია ქერცლოვანი აბჯრით, ხოლო მხედარი — ჯაჭვის პერანგით.]] კატაფრაქტები (ϰατάφραϰτος — აბჯრით დაფარული) — მძიმე ცხენოსანი ჯარი მაკედონიაში (საბერძნეთში). შეიქმნა ძვ. წ. IV საუკუნეში, V საუკუნის მიწურულის სპარსული ცხენოსანი ჯარის საბრძოლო გამოცდილების გამოყენებით. განვითარება პოვა ალექსანდრე მაკედონელის ჯარში. დაკომპლექტებული იყო მიწათმოქმედი დიდგვაროვნებისაგან. შეიარაღებული იყვნენ გრძელი შუბებით, ატარებდნენ მუზარადსა და აბჯარს, თეძოებზე ჰქონდათ დამცავი ფირფიტები. ცხენებსაც შუბლს რკინის ფირფიტა უფარავდა. ბრძოლის დროს მოქმედებდა კატაფრაქტის კომპაქტური მასა, რომელთა კოლონასაც სოლისებური ან მოგრძო ფორმა ჰქონდა და ეფექტური იყო მოწინააღმდეგის ფლანგზე ან ზურგში დარტყმის მისაყენებლად. იყოფოდნენ ილებად (64 ცხენოსანი), ბრძოლის დროს იქმნებოდა 4 მწკრივი 16–16 ცხენოსნით. კატაფრაქტებს ალექსანდრე მაკედონელის არმიაში გადამწყვეტი შეტევების დროს იყენებდნენ.
სქოლიო
კატეგორია:კავალერია
ეროვნული საზღვაო მუზეუმი
ეროვნული საზღვაო მუზეუმი - საზღვაო მუზეუმი გრინვიჩში, ლონდონში. შედის გრინვიჩის სამეფო მუზეუმების შემადგენლობაში, გრინვიჩის საზღვაო მუზეუმების ქსელში, რომელიც მსოფლიოს კულტურული მემკვიდრეობის ძეგლთა სიაშია შეტანილი. გაერთიანებულ სამეფოში მოქალაქეთა მიერ დაფინანსებული სხვა ეროვნული მუზეუმების მსგავსად, ეროვნულ საზღვაო მუზეუმში შესვლაც უფასოა. დროებით გამოფენებზე, ძირითადად, სხვა მუზეუმებიდან იჯარით აღებული ნამუშევრების გამოფენებზე შესვლა ფასიანია.
შექმნა და ოფიციალური გახსნა
ეროვნული საზღვაო მუზეუმი 1934 წელს მიღებული „კანონით ეროვნული საზღვაო მუზეუმის შესახებ“ შეიქმნა და მისი უდიდებულესობის ხაზინის დირექტორთა საბჭოს დაექვემდებარა. მუზეუმის პირველი კოლექცია ჯეიმზ ქერდის (1864-1954) შემოწირულობით შეიქმნა. 1937 წლის 27 აპრილს მუზეუმი ოფიციალურად გახსნა მეფე ჯორჯ VI-მ. მუზეუმის პირველი დირექტორი ჯოფრი კალენდერი იყო.
ისტორია
გრინვიჩს უძველესი დროიდან ახლო კონტაქტები ჰქონდა ზღვასთან და ნავიგაციასთან. რომაელები პირველად სწორედ აქ გადავიდნენ ხმელეთზე, ჰენრი VIII-ც გრინვიჩში ცხოვრობდა და 1675 წელს ჩარლზ II-მ „ადგილთა გრძედის განსასაზღვრად“ გრინვიჩის ობსერვატორია დააარსა. 1884 წელს გრინვიჩის საშუალო დრო და ნულოვანი მერიდიანი შემოიღეს, რის შემდეგაც გრინვიჩი ასტრონომიული სწავლების ცენტრი გახდა, ხოლო საზღვაო ნავიგატორები თავიანთ საათებს გრინვიჩის დროით ასწორებდნენ. მუზეუმში ბრიტანეთის საზღვაო ისტორიის ყველაზე მნიშვნელოვანი ექსპონატებია დაცული. კოლექცია ჯამში ორ მილიონზე მეტ ექსპონატს მოიცავს, მათ შორის, საზღვაო მხატვრობის (ბრიტანული და XVII საუკუნის ნიდერლანდური მხატვრობის) ნიმუშებს, კარტოგრაფიის ნამუშევრებს, მანუსკრიპტებს, გემების მოდელებსა და გეგმებს, სამეცნიერო და სანავიგაციო ინსტრუმენტებს, დროის საზომ და ასტრონომიულ ხელსაწყოებს და ა.შ. კოლექციაში შესულია ვიცე-ადმირალ ჰორაციო ნელსონისა და კაპიტან ჯეიმზ კუკის პორტრეტები.
მუზეუმი მიზნად ისახავს ბრიტანეთის ეკონომიკური, კულტურული, სოციალური, პოლიტიკური და საზღვაო ისტორიის წარმოჩენასა და მის შედეგებს დღევანდელ მსოფლიოში. მუზეუმში სხვადასხვა ტიპის გამოფენა ეწყობა, მათ შორის: გემების საათები და ვარსკვლავები (2014), სემიუელ პეპსი: შავი ჭირი, ხანძარი, რევოლუცია (2015) და ემა ჰამილტონი: ცდუნება და ბრწყინვალება (2016).
მუზეუმი პირველი შემომწირველის, ჯეიმზ ქერდის საპატივცემულოდ, ყოველწლიურად ქერდის მედალს გასცემს.
მუზეუმი ოფიციალურად დაარსდა 1934 წელს, გრინვიჩის სამეფო პარკში, 200 აკრის ტერიტორიაზე. მუზეუმის შენობაში თავდაპირველად სამეფო ჰოსპიტალი-სკოლა იყო განთავსებული, რომელიც შემდეგში ჰოლბრუკში (საფოლკი) გადაიტანეს.
მუზეუმის მთავარ გალერეებს მთავარი რესტავრაცია 1999 წელს ჩაუტარდა, რომელიც Heritage Lottery Fund-მა დააფინანსა და 'Rick Mather Architects''-მა დააპროექტა.
2008 წელს, მუზეუმის განცხადებით, ისრაელელმა საზღვაო მაგნატმა, სამი ოფერმა ახალ გალერეას 20 მილიონი გირვანქა სტერლინგი შესწირა.
2016-დან 2017 წლამდე ერთწლიან პერიოდში ეროვნულ საზღვაო მუზეუმს 2.41 მილიონი დამთვალიერებელი ჰყავდა.
კოლექცია
აქტიური საიჯარო პროგრამის წყალობით, კოლექციის ნიმუშები ბრიტანეთისა და მსოფლიოს სხვადასხვა მუზეუმშია გამოფენილი.
ეროვნულ საზღვაო მუზეუმში დაცულია მეორე მსოფლიო ომის შემდეგ გერმანული მიურვიკის საზღვაო სკოლიდან წამოღებული ექსპონატებიც, მათ შორის: რამდენიმე გემის მოდელი, ნახატები და დროშები. მუზეუმი ომის დროს „მიტაცებული ხელოვნების ნიმუშების“ ქონის გამო გააკრიტიკეს. მუზეუმი აღნიშნულ ექსპონატებს „ომში მოპოვებულ კულტურულ ჯილდოდ“ აღიარებს, რომლებიც პოტსდამის კონფერენციის დებულებიდან ამოღებულია.
2018 წლის აგვისტოში ტიტანიკის 5 500 რელიქვიის შესაძენად, რომელიც Premier Exhibition-ის აქტივს წარმოადგენდა, რამდენიმე ჯგუფი იბრძოდა. საბოლოოდ, ეროვნულმა საზღვაო მუზეუმი, ტიტანიკ-ბელფასტი, ტიტანიკის ფონდი და ჩრდილოეთ ირლანდიის ეროვნული მუზეუმები კონსორციუმის სახით გაერთიანდნენ, რათა ყველა არტეფაქტი შეეძინათ და ერთ გამოფენაზე ერთად გამოეფინათ. ოკეანოგრაფი რობერტ ბალარტი თვლიდა, რომ ტიტანიკიდან აღებული რელიქვიები მუდმივად უნდა გამოფენილიყო ბელფასტში (სადაც გემი აიგო) და გრინვიჩში. მუზეუმებმა ჯექსონვილში, ფლორიდაში გამართული აუქციონი გააკრიტიკეს, რადგანაც მინიმალური შენატანი აუქციონზე 21.5 მილიონი აშშ დოლარი იყო, მუზეუმებს კი, საკმარისი დაფინანსება არ ჰქონდათ.
ქერდის მედალი
1984 წელს, მუზეუმის დაარსებიდნა 50-ე წლისთავზე, მუზეუმმა ქერდის მედალი დააწესა. მედალი ყოველწლიურად იმას გადაეცემა, „ვისაც ეროვნული საზღვაო მუზეუმის დირექტორთა საბჭოს აზრით, მუზეუმის ინტერესების შესაბამისი მნიშვნელოვანი სამუშაო აქვს გაწეული“. მედალი ჯეიმზ ქერდის (1864-1954), ეროვნული საზღვაო მუზეუმის პირველი მნიშვნელოვანი დონორის სახელს ატარებს.
სხვა ბრიტანული საზღვაო მუზეუმები
კორნუოლის ეროვნული საზღვაო მუზეუმი დამოუკიდებელი მუზეუმია, რომელიც 1992 წლის ფალმუთის საერთაშორისო საზღვაო ინიციატივის ფარგლებში შეიქმნა, ეროვნული საზღვაო მუზეუმის, გრინვიჩისა და ყოფილი ფალმუთის კორნუოლის საზღვაო მუზეუმის კოლაბორაციის შედეგად.
სქოლიო
კატეგორია:ტრანსპორტის მუზეუმები ლონდონში კატეგორია:ლონდონის სამხატვრო მუზეუმები და გალერეები კატეგორია:საზღვაო მუზეუმები ინგლისში კატეგორია:ისტორიული მუზეუმები ლონდონში კატეგორია:სამეცნიერო მუზეუმები ლონდონში კატეგორია:საზღვაო ხელოვნების მუზეუმები
კორმა
მინი|294x294პქ|ქათმის კორმა კორმა ან ქორმა ინდური სუბკონტინენტისთვის დამახასიათებელი კერძია. ის შედგება ხორცისა და ბოსტნეულისგან იოგურტით (დაჰი), ნაღებით ან წყლით. შესაძლებელია ის შეიცავდეს სანელებლებიან სქელ სოუსსაც.
სახელწოდება
სახელწოდება ურდული სიტყვიდან ქორმა მომდინარებს, რაც შემწვარს და შემდგომ დაკეპილს ნიშნავს. ამას კერძის მომზადების ტექნიკა უნდა განაპირობებდეს. ყველა ეს სიტყვა და კერძების სახელები, როგორიცაა ღორმემ (სპარს. قورمه) და აზერბაიჯანული ქოვურმა (qovurma) საბოლოო ჯამში მომდინარეობს თურქული სიტყვიდან ქავირმა (qawirma), რაც შემწვარ ნივთს ნიშნავს. ინდური კორმა, შესაძლოა, კულინარიული მნიშვნელობით არ უკავშირდება თანამედროვე თურქულ ყავურმას ან სხვა კერძებს, რომლებიც იყენებენ იმავე ფუძის სიტყვას, რადგან ისინი იყენებენ ბევრად განსხვავებულ ტექნიკასა და ინგრედიენტებს. მარცხნივ|მინი|271x271პქ|კორმა კარტოფილთან ერთად
ისტორია
კორმა მოგოლთა იმპერიის დროს ჩამოყალიბდა. მსგავსი სტილის კერძის პოვნა მე-16 საუკუნეში, მოგოლთა იმპერიის სამზარეულოშია შესაძლებელი. არსებობს ასეთი ლეგენდა, რომ თეთრი კორმა თაჯ- მაჰალის მშენებლობის დროს რომ შაჰ ჯაჰანს და მის სტუმრებს ტაძრის გახსნის დროს გაუსინჯავთ.
კლასიკურად, კორმას უწოდებენ კერძს, სადაც ხორცი ან ბოსტნეული იწვება იოგურტში ან ნაღებში. . ტექნიკა მოიცავს კორმას მრავალფეროვან სტილს. კორმას არომატს საფუძვლად უდევს სანელებლების ნარევი, მათ შორის დაფქული ქინძი და კუმინი, კომბინირებული იოგურტით, რომელიც გათხელების მიზნით შედარებით მაღალ ტემპერატურაზე ინახება და მას ხორცი ნელ- ნელა ერევა. . ტრადიციულად, ეს უნდა განხორციელებულიყო ქვაბში, რომელიც ძალიან დაბალ ცეცხლზე იყო დადებული, სახურავზე ნახშირი უნდა ყოფილიყო განთავსებული სითბოს შენარჩუნების მიზნით. კორმა შეიძლება იყოს სანელებლებით სუსტად შეზავებული ან ძალიან ცხარე. შეიძლება გამოიყენონ ცხვრის ხორცი, თხის ხორცი, ქათმის ხორცი ან საქონლის ხორცი. ზოგი კორმა აერთიანებს ხორცსა და ბოსტნეულსაც. ის ძალიან პრესტიჟული კერძია და ყველდღიურად არ მიირთმევენ. 220
ფრანცისკა ვან ალმზიკი
ფრანცისკა ვან ალმზიკი (Franziska van Almsick; დ. 5 აპრილი 1978, ბერლინი) — გერმანელი მოცურავე და ოლიმპიური ჩემპიონი. ოლიმპიური თამაშების ათგზის პრიზიორი, მსოფლიო და ევროპის მრავალგზის ჩემპიონი.
რესურსები ინტერნეტში
კატეგორია:გერმანელი მოცურავეები კატეგორია:დაბადებული 1978 კატეგორია:დაბადებული 5 აპრილი
კორმა
დიდ ბრიტანეთში
გაერთიანებულ სამეფოში ტიპური კორმა, რომელსაც წვნიანების სახლებში მიირთმევენ არის მსუბუქად სუნელიანი კერძი სქელი სოუსით. მასში ხშირად გვხვდება ნუში, კაკალი და ქოქოსი და ქოქოსის რძე. XXI საუკუნის ქათმის კორმა რამდენჯერმე მოიხსენიეს როგორც ყველაზე პოპულარული წვნიანი, ცხარე კერძი დიდ ბრიტანეთში.
ნავრატან კორმა
ნავრატან კორმა არის ვეგეტარიანული კორმა, რომელიც მზადდება ბოსტნეულით, ან ხილით. ზოგჯერ გამოიყენება ორივე ერთად. ნავრატანი ნიშნავს "ცხრა ძვირფასეულობას" და ჩვეულებრივია, რომ რეცეპტში შედის ცხრა სხვადასხვა ბოსტნეული.
სქოლიო
კატეგორია:ბანგლადეშის სამზარეულო კატეგორია:პაკისტანის სამზარეულო კატეგორია:ინდური სამზარეულო
პიკიტი
პიკიტი (ოფიციალურად პიკიტის მუნიციპალიტეტი; Lungsod sa Pikit; Bayan ng Pikit) ― პირველი კლასის მუნიციპალიტეტი კოტაბატოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 67 024 ადამიანს შეადგენს. მოიცავს 42 ბარანგაის.
სქოლიო
კატეგორია:კოტაბატოს პროვინციის მუნიციპალიტეტები
ლოარე
ლოარე (Loarre, Lobarre) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ოია-დე-უესკის კომარკის შემადგენლობაში. ფართობი — 74,40 კმ². მოსახლეობა — 323 კაცი (2020).
სქოლიო
კატეგორია:უესკის მუნიციპალიტეტები
ქვემო ოროზმანის ეკლესია
ეკლესია დარბაზულია, ნაგებია ბაზალტის უხეშად დამუშავებული სხვადასხვა ზომის ქვებით. წყობა ირეგულარულია. ქვედა რიგებში უფრო დიდი ზომის ქვებია გამოყენებული, ზედა ნაწილში კი შედარებით მწყობრი თანაბარი ქვის წყობაა. კედლები დაბალ ცოკოლზეა ამოყვანილი. შესასვლელი სამხრეთიდან აქვს. კარი დიდი ზომის არქიტრავითაა დასრულებული. სარკმელი სამია — აღმოსავლეთის, დასავლეთის და სამხრეთის, ვიწრო პატარა ზომის თაღოვანი სარკმლები ერთ ქვაშია ამოჭრილი. სარკმლები შიგნითკენ წირთხლებგაგანიერებულია. კედლები დასრულებულია თაროსებრი ლავგარდნით. აღდგენილია და გადახურული კრამიტით. აფსიდა ნალისებრია. აფსიდის ღერძზე გაჭრილი სარკმლის ორივე მხარეს ნახევარწრიული თაღებია. კონქი სატრიუმფო თაღს ებჯინება, ხოლო კამარა შეკიდულ თაღს.
რესურსები ინტერნეტში
კატეგორია:დმანისის მუნიციპალიტეტის ტაძრები
გლენ ჯონსონი
გლენ მაკლეოდ კუპერ ჯონსონი (Glen McLeod Cooper Johnson; დ. 23 აგვისტო, 1984) — ინგლისელი ფეხბურთელი, პრემიერ ლიგის კლუბ „სტოკ სიტისა“ და ინგლისის ეროვნული ნაკრების მცველი.
ვესტ ჰემი
დაიბადა გრინვიჩში, ლონდონში. თამაში დაიწყო „ვესტ ჰემ იუნაიტედის“ ახალგაზრდულ გუნდებში. 2001 წლის 1 აგვისტოს კლუბთან მოაწერა ხელი სამწლიან კონტრაქტს, 16 წლის ასაკში, და გადაეცა 23-ნომრიანი მაისური. 2001-02 წლების სეზონში მუდმივად იყო „ვესტ ჰემის“ სარეზერვო გუნდის შემადგენლობაში, მაგრამ პირველ გუნდში თამაშის საშუალება არ მისცემია. 2002 წლის ოქტომბერში მან „მილუოლთან“ გააფორმა ოთხკვირიანი საიჯარო ხელშეკრულება, მისი დებიუტი ჩემპიონატში შედგა 19 ოქტომბერს „ნორიჯ სიტის“ წინააღმდეგ.
ჩელსი
„ვესტ ჰემიდან“ წამოსვლიდან ორი თვის შემდეგ ჯონსონი გადავიდა ლონდონის „ჩელსიში“ 15 ივლისს, 6 მილიონი ევროს ანაზღაურებით წელიწადში. მისი დებიუტი კლუბში შედგა 13 აგვისტოს „ჟილინას“ წინააღმდეგ 2003-04 წლების ჩემპიონთა ლიგის მატჩში, პირველი გოლი კი გაიტანა ორი კვირის შემდეგ. პრემიერ ლიგაში მისი დებიუტი შედგა 17 აგვისტოს „ლივერპულის“ წინააღმდეგ მატჩში ენფილდ როუდზე. 2003-04 და 2004-05 წლების სეზონებში მან კლუბის შემადგენლობაში ჩაატარა 63 მატჩი ყველა გათამაშებაში ერთად. ინგლისის თასის მეხუთე რაუნდში „ნიუკასლ იუნაიტედის“ წინააღმდეგ „ჩელსის“ გოლკიპერი კარლო კუდიჩინი დაშავდა და გამომდინარე იქიდან, რომ ჩელსის უკვე ამოწურული ჰქონდა შეცველბის ლიმიტი, გლენ ჯონსონი ჩადგა კარში და მოიგერია თავისუფალი დარტყმა.
2005-06 წლების სეზონში ის იყო კლუბის სარეზერვო ფეხბურთელი, მას შემდეგ, რაც კლუბში მის პოზიციაზე დამკვიდრდა პაულო ფერეირა. შედეგად, 2006 წლის ივნისში ის გადავიდა იჯარით „პორტსმუთში“.
პორტსმუთი
2007 წლის 31 აგვისტოს ჯონსონმა „პორტსმუთთან“ გააფორმა ოთხწლიანი კონტრაქტი, 4 მილიონი ევროს ანაზღაურებით. პირველი მატჩი ჩაატარა „არსენალთან“ 3-1 მოგებულ მატჩში და მას შემდეგ გახდა კლუბის ძირითადი შემადგენლობის ფეხბურთელი.
2009 წლის 22 ოქტომბერს 24 წლის ასაკში შეიყვანეს პორტსმუთის 50 საუკეთესო ფეხბურთელის სიაში.
2008-09 წლების სეზონში ინგლისის პროფესიული ფეხბურთის ასოციაციის სიმბოლურ ნაკრებში შეიყვანეს მიუხედავად იმისა, რომ მისი კლუბი გავარდა პრემიერლიგიდან.
ლივერპული
„პორტსმუთის“ წარმომადგენლებმა განაცხადეს 2009 წლის 13 ივნისს, რომ ჯონსონის გადაბირებით დაინტერესებულები იყვნენ „ჩელსი“, „ლივერპული“ და „მანჩესტერ სიტი“.
2009 წლის 16 ივნისს პორტსმუთმა გაუშვა ჯონსონი ლივერპულში 17.5 მილიონი ევროს სანაცვლოდ. 2000 წლის 22 ივნისს „ლივერპულმა“ განაცხადა ტრანსფერის შესახებ და 26 ივნისს ჯონსონმა გააფორმა ოთხწლიანი კონტრაქტი. პრემიერლიგაში მისი დებიუტი შედგა 2009 წლის 16 აგვისტოს „ტოტენჰემის“ წინააღმდეგ, სადაც „ლივერპულმა“ გაიმარჯვა 2-1.
2011 წლის 6 ივლისს ჯონსონმა კლუბთან გაახანგრძლივა კონტრაქტი, რომლის ვადაც კლუბმა არ გაახმაურა.
სანაკრებო კარიერა
ინგლისის 21-წლამდელთა ნაკრებში თამაშისას შედგა მისი დებიუტი ინგლისის ეროვნულ ნაკრებში 2003 წლის 18 ნოემბერს დანიასთან მატჩში, სადაც თამაშში ჩაერთო დაშავებული გარი ნევილის ნაცვლად მე-16 წუთზე.
2010 წლის მსოფლიო ჩემპიონატის შესარჩევ მატჩებში მან ძირითად შემადგენლობაში დაიმკვიდრა ადგილი. მან პირველი სანაკრებო გოლი გაიტანა მექსიკის ნაკრებთან ამხანაგურ მატჩში "უემბლიზე", სადაც ინგლისმა მოიგო 3-1.
ინდივიდუალური
სეზონის გოლი – (პორტსმუთი-ჰალ სიტი), 2008–09 პრემიერლიგის წლის სიმბოლური ნაკრების წევრი – 2008–09 პორტსმუთი, სეზონის გოლი, ჰალ სიტი – 2008–09 პორტსმუთი, სეზონის საუკეთესო მოთამაშე – 2008–09
სქოლიო
კატეგორია:ინგლისელი ფეხბურთელები კატეგორია:დაბადებული 1984 კატეგორია:ლივერპულის ფეხბურთელები კატეგორია:პრემიერ ლიგის ფეხბურთელები კატეგორია:ვესტ ჰემ იუნაიტედის ფეხბურთელები კატეგორია:ჩელსის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:სტოკ სიტის ფეხბურთელები კატეგორია:დაბადებული 23 აგვისტო
გუანდუნი
გუანდუნი (广东; ფინინი: guǎngdōng) — ჩინეთის უკიდურეს სამხრეთით მდებარე პროვინცია, რომელიც სამხრეთ-ცენტრალურ ჩინეთის ფართო ადმინისტრაციულ დანაყოფში შედის.
გეოგრაფია
გუანდუნი პროვინციის ფართობი შეადგენს 177 900 კმ². აქედან 1448 კმ² კუნძულებს შეადგენს. სხვა რეგიონებისაგან იგი გამოირჩევა გრძელი სანაპირო ზოლით, რომლის სიგრძე 4,300 კილომეტრია. სამხრეთით და სამხრეთ-აღმოსავლეთით გუანდუნი ესაზღვრება სამხრეთ ჩინეთის ზღვას და ორ სპეციალურ ადმინისტრაციულ რეგიონს: ჰონგ კონგსა და მაკაოს. ჩრდილო-აღმოსავლეთით იგი ესაზღვრება ფუძიანის პროვინციას, ხოლო ჩრდილოეთით-ძიანსისა და ხუნანს. დასავლეთ საზღვარს გუანდუნი იყოფს გუანსი-ჯუანის ავტონომიურ რაიონთან. რეგიონის ადმინისტრაციული ცენტრია ქალაქი კუანგჭოუ.
გუანდუნს დაახლოებით 1,300 მდინარე აქვს. მათგან უმნიშვნელოვანესი მდინარეა ჯუძიანგი, რომელიც სიდიდით მეორე მდინარეა ჩინეთში. ჯუძიანგის დელტა 7,500 კმ² ზომისაა და სამი მდინარის შეერთების წერტილს წარმოადგენს: სი (დასავლეთი), ბეი (ჩრდილოეთი) და დონგი (სამხრეთი). დონგის მდინარე უერთდება ჯუძიანგს და მიედინება სამხრეთ ჩინეთის ზღვაში.
ისტორია
გუანდუნი ჩინეთის იმპერიის პერიფერულ ნაწილს წარმოადგენდა, რის გამოც იმპერატორები მას ნაკლებ ყურადღებას აქცევდნენ. ადგილობრივი მოსახლეობა წარმოადგენდა იუეს ხალხს, რომლებიც ხანის ეთნიკურ ჯგუფთან ასიმილირდნენ. მიჩნეულია, რომ იუეს ეთნიკური ჯგუფი ენათესავება გუანსის ჯუანგის ეთნოსს. გუანდუნი ცინის დინასტიის მმართველობიდან მოყოლებული მუდამ ერთიანი ჩინეთის იმპერიის შემადგენელი ნაწილი იყო და ფართო ავტონომიით სარგებლობდა.
ადმინისტრაციული დაყოფა
გუანდუნის ადმინისტრაციული დაყოფა წლების მანძილზე მრავალჯერ შეიცვალა. დღესდღეობით პროვინცია იყოფა 21 მუნიციპალიტეტად (კუანგჭოუს ჩათვლით). გარდა ამისა, გუანდუნი უფრო მცირე ერთეულებადაც იყოფა: მუნიციპალიტეტებად (ჩინ. 市辖区), ოლქებად (ჩინ. 县) და საოლქო ქალაქებად (ჩინ. 县级市). გუანდუნის მუნიციპალიტეტებია: მინი|მდინარე ჯუძიანგი
წყაროები
კატეგორია:ჩინეთის პროვინციები
არქიპელაგი (ალანდი)
არქიპელაგი (Ålands skärgård) ― ფინეთის ალანდის კუნძულების რეგიონის ერთ-ერთი ქვერეგიონი 2009 წლიდან. 2021 წლის აღწერის მიხედვით, ქვერეგიონის მოსახლეობა 2 055 ადამიანს შეადგენს.
სქოლიო
კატეგორია:ფინეთის ქვერეგიონები კატეგორია:ალანდის კუნძულების გეოგრაფია
ვალენსია (მრავალმნიშვნელოვანი)
საკუთარი სახელი ვალენსია შეიძლება აღნიშნავდეს:
მარკუს ავრელიუსი
thumb იმპერატორი კეისარი მარკუს ავრელიუს ანტონინუს ავგუსტუსი (MARCVS ANNIVS VERVS AVRELIVS CAESAR AVGVSTI PII FILIVS) (დ. 26 აპრილი, 121 — გ. 17 მარტი, 180) — რომის იმპერატორი 161 წლიდან თავის გარდაცვალებამდე.
ბიოგრაფია
მარკუს ავრელიუსი ისტორიაში დამკვიდრდა, როგორც დასავლური ცივილიზაციის განათლებული მონარქი და მოაზროვნე. იგი დაიბადა 121 წლის 26 აპრილს რომში, წარჩინებულთა მდიდარ ოჯახში, რომლის წარმომადგენლებიც აქტიურ მონაწილეობას იღებდნენ იმპერიის პოლიტიკურ ცხოვრებაში. იგი იყო შვილობილი იმპერატორ ანტონინუს პიუსისა (ანტონინუსთა დინასტიის ეპოქაში ასეთი ტრადიცია იყო დამკვიდრებული: რომის იმპერატორები ჩვეულებრივ, მემკვიდრეობით კი არ ცვლიდნენ ერთმანეთს, არამედ ყოველ მათგანს, როგორც შვილობილს, წინამორბედი ასახელებდა ტახტის მემკვიდრედ და სიცოცხლეშივე თანამმართველად ნიშნავდა). მისი პაპა, ანიუს ვერუსი, სენატორთა წრეს განეკუთვნებოდა და მუდამ ეკავა პრეტორისა თუ კონსულის (სამგზის) საპატიო თანამდებობები. სამი წლის იქნებოდა მარკუსი როდესაც მამა გარდაეცვალა და შემდგომ მისი აღზრდა პაპამ ითავა. მარკუსის დედა-დომიტია ლუკილა, ასევე წარჩინებულთა ოჯახიდან იყო მის პაპას, კატილიუს სევერუსს, რომის პრეფექტის, ხოლო მამას, კალვისიუს ტულიუსს, კონსულის(ორგზის) თანამდებობები ეკავათ.
მარკუს ავრელიუსს ეკუთვნის ფილოსოფიური დღიური „ფიქრები“, რომელიც მისი სიკვდილის შემდეგ, საიმპერატორო კარავში იპოვეს.
მემკვიდრეობა და რეპუტაცია
thumb|left|[[ანტონინუს პიუსის (მარცხნივ), მარკუს ავრელიუსის (ცენტრში) და კლოდიუს ალბინუსის (მარჯვნივ) ბიუსტები, პუშკინის მუზეუმი, მოსკოვი]] მარკუს ავრელიუსის სახელს მის სიცოცხლეშივე დაუკავშირეს „მეფე-ფილოსოსფოსის“ ცნება. იმპერატორს ეს სახელი სიკვდილის შემდეგაც შემორჩა. კასიუს დიონ კოქცეიანუსი იმპერატორს მოიხსენიებს, როგორც ფილოსოფოსს. ქრისტიანები, მათ შორის: წმინდა იუსტინე, ათენაგორასი და მელიტო იმპერატორს მსგავსად იხსენიებენ. უკანასკნელი უფრო შორს წავიდა - იმპერატორს ანტონინუს პიუსსა და ადრიანეზე მეტად „ფილანტროპად და ფილოსოფოსად“ მიიჩნევს და უფრო დიდი კონტრასტულობის საჩვენებლად ნერონსა და —ომიციანეს ადარებს. „იმპერატორთა შორის,—წერს ჰეროდიანე,—მან მოგვცა საკუთარი სწავლებისა ნათელი საბუთი, არა უბრალო სიტყვებით ან ფილოსოფიური დოქტრინების ცოდნით, არამედ თავისი უმანკო ბუნებითა და ცხოვრების ზომიერი წესით“.
ბრიტანელი მწერალი, ლეინ კინგი მარკუს ავრელიუსის მემკვიდრეობას მოიხსენიებს როგორც ტრაგიკულს, რადგანაც იმპერატორის „სტოიცისტური ფილოსოფია, რომელიც თავშეკავებულობას, მოვალეობის პირნათლად შესრულებასა და სხვებისადმი პატივისცემას ქადაგებს, ავრელიუსის გარდაცვალების შემდეგ საიმპერატორო ხაზმა საერთოდ უარყო“.
1964 წლის ფილმში რომის იმპერიის დაცემა მარკუს ავრელიუსს ალეკ გინესი განასახიერებს. 2000 წლის ფილმში გლადიატორი კი, — რიჩარდ ჰარისი. 1964 წლის ფილმში მარკუს ავრელიუსს კომოდუსის დამქაშები წამლავენ, რათა იმპერატორმა თავის მემკვიდრედ გაიუს ლივიუსი არ გამოაცხადოს. 2000 წლის ფილმში კი მარკუსს ავრელიუსს თავისი ვაჟი, კომოდუსი კლავს.
სქოლიო
კატეგორია:რომის იმპერატორები კატეგორია:რომაელი ფილოსოფოსები კატეგორია:დაბადებული 26 აპრილი კატეგორია:დაბადებული 121 კატეგორია:გარდაცვლილი 17 მარტი კატეგორია:გარდაცვლილი 180 კატეგორია:რომის გაღმერთებული იმპერატორები კატეგორია:II საუკუნის რომის იმპერატორები კატეგორია:გონების ფილოსოფოსები
Pristomyrmex pungens
სქოლიო
კატეგორია:ჭიანჭველები
185
თარიღი უცნობია
*
სტარა-პაზოვის თემი
სტარა-პაზოვის თემი (Стара-Пазова) — თემი სერბეთში, შედის სრემის ოლქში.
თემის მოსახლეობა შეადგენს 71 931 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 205 ადამ./კმ². თემის ფართობი — 351 კმ².
თემის ადმინისტრაციული ცენტრი — ქალაქი სტარა-პაზოვა. სტარა-პაზოვის თემი შედგება 9 დასახლებული პუნქტისგან, მათი საშუალო ფართობია 39.0 კმ².
სქოლიო
კატეგორია:სერბეთის თემები
ლოპორსანო
ლოპორსანო  — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ოია-დე-უესკის კომარკის შემადგენლობაში. ფართობი — 169,30 კმ². მოსახლეობა — 514 კაცი (2020).
სქოლიო
კატეგორია:უესკის მუნიციპალიტეტები
Pristomyrmex quadridens
Pristomyrmex quadridens — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Pristomyrmex-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ფულტონი
ფულტონი — ქალაქი აშშ-ში, მისურის შტატის კელოუეის საგრაფოში. მოსახლეობა 12 790 (2010). ქალაქი ცნობილი გახდა 1946 წლის 5 მარტს, მას შემდეგ, რაც უინსტონ ჩერჩილმა აქ წარმოთქვა ცნობილი ფულტონის სიტყვა, რომელმაც საფუძველი დაუდო ცივ ომს.
რესურსები ინტერნეტში
კატეგორია:აშშ-ის ქალაქები
ავიდიუს კასიუსი
გაიუს ავიდიუს კასიუსი (Gaius Avidius Cassius; დ. 130— გ. 175) — რომაელი გენერალი მარკუს ავრელიუსისა და ლუციუს ვერუსის იმპერატორობის ხანაში. 175 წელს, როდესაც ავრელიუსი სიკვდილის პირას იყო, კასიუსმა თავი იმპერატორად გამოაცხადა. მარკუსის გამოჯანმრთელების შემდეგ ის თავისივე ცენტურიონმა მოკლა და მისი თავი ავრელიუსს გაუგზავნა.
რესურსები ინტერნეტში
კატეგორია:დაბადებული 130 კატეგორია:გარდაცვლილი 175 კატეგორია:რომაელი უზურპატორები კატეგორია:დამხობილი მონარქები